സാലി പിയേഴ്സൺ

2011-ലും 2017-ലും 100 മീറ്റർ ഹർഡിൽസിലും ലോക ചാമ്പ്യനും 2012 ഒളിമ്പിക് ചാമ്പ്യനും ആയ ഒരു ഓസ്ട്രേലിയൻ കായികതാരമാണ് **സാലി പിയേഴ്സൺ**. OAM (née McLellan; ജനനം സെപ്റ്റംബർ 19, 1986) 100 മീറ്റർ ഹർഡിൽസിൽ 2008 വേനൽക്കാല ഒളിമ്പിക്സിലും 2013 ലെ ലോക ചാമ്പ്യൻഷിപ്പിലും വെള്ളി മെഡലുകൾ സ്വന്തമാക്കിയിരുന്നു. 
## അത്ലെറ്റിക് ജീവിതം
സിഡ്നിയിൽ ജനിച്ച സാലി പിയേഴ്സൺ ക്യൂൻസ്ലാൻഡിലുള്ള ബേർഡ്സ്വില്ലെ വില്ലേജിലേക്ക് താമസം മാറിയിരുന്നു. അവൾക്ക് എട്ട് വയസ്സ് കഴിഞ്ഞപ്പോൾ, ഗോൾഡ് കോസ്റ്റിലേക്ക് കുടിയേറിപ്പാർക്കാൻ തുടങ്ങി. പ്രാഥമിക വിദ്യാലയത്തിൽ ആയിരിക്കുമ്പോൾത്തന്നെ സാലിയുടെ കായിക മേഖലയിലുള്ള കഴിവുകൾ ഷാരോൺ ഹാനന്റെ ശ്രദ്ധയിൽപ്പെട്ടതിനാൽ 2013 വരെ ഷാരോൺ അവളെ പരിശീലിപ്പിച്ചു. 2001-ൽ 14 വയസ്സുള്ളപ്പോൾ പിയേഴ്സൺ ഓസ്ട്രേലിയൻ യൂത്ത് 100 മീറ്ററിലും 90 മീറ്റർ ഓട്ടമത്സരത്തിലും സ്ഥാനങ്ങൾ കരസ്ഥമാക്കിയിരുന്നു. 2002-ൽ പരിക്കേറ്റതിനാൽ സംഭവിച്ച ഗംഭീരമായ ഒരു തിരിച്ചടിക്ക് ശേഷം, 2003-ലെ വേൾഡ് യൂത്ത് ചാമ്പ്യൻഷിപ്പിൽ, കാനഡയിലെ ഷേർബ്രൂക്കിലെ ഇന്റർനാഷണൽ അരങ്ങേറ്റത്തിൽ 100 മീറ്റർ ഓട്ടമത്സരത്തിലും സ്വർണ്ണം നേടി. തുടർന്നുള്ള മാസം, 16 വയസ്സ് മാത്രം പ്രായമുള്ളപ്പോൾ, 4 × 100 മീറ്റർ റിലേ ടീമിന്റെ ഭാഗമായി ഫ്രാൻസിലെ 2003 ലോക ചാമ്പ്യൻഷിപ്പിൽ തുറന്ന നിലയിൽ ആസ്ട്രേലിയയെ പ്രതിനിധീകരിച്ചു. 2004-ൽ വേൾഡ് ജൂനിയർ ചാമ്പ്യൻഷിപ്പിൽ 100 മീറ്ററിൽ വെങ്കലം നേടിയെങ്കിലും 100 മീറ്റർ ഹർഡിൽസിൽ മെഡലിന് തൊട്ടടുത്തെത്തിയതും നഷ്ടമാകുകയാണുണ്ടായത്.

മെൽബണിൽ 2006-ലെ കോമൺവെൽത്ത് ഗെയിംസിൽ പിയേഴ്സൺ 100 മീറ്റർ ഓട്ടമത്സരത്തിൽ ഫൈനലിൽ ഒരു മെഡൽ നേടാൻ ശ്രമിച്ചെങ്കിലും പരാജയപ്പെട്ടു. 2007-ൽ, 100 മീറ്ററും, 100 മീറ്റർ ഹർഡിൽസുമായി തുടർന്നു. ജപ്പാനിലെ ഒസാക്കയിലെ വേൾഡ് ചാമ്പ്യൻഷിപ്പിൽ സെമി ഫൈനലിലെത്തി. എന്നാൽ, 2008-ലെ ഒളിംപിക് ഗെയിമുകൾക്കുശേഷം അവർ 100 മീറ്റർ ഹർഡിൽസിൽ മാത്രം ശ്രദ്ധ കേന്ദ്രീകരിച്ചു. ഫൈനലിൽ ഒരു നാടകീയമായരീതിയിൽ പ്രിയപ്പെട്ട ലോലോ ജോൺസിന് കാൽവഴുതിപ്പോയതിനാൽ ലഭിച്ച ഒരു ഫോട്ടോ ഫിനിഷിലൂടെയാണ് പിയേഴ്സന് വെള്ളി മെഡൽ നേടാൻ കഴിഞ്ഞത്. ഔദ്യോഗിക ഫലങ്ങൾ പ്രഖ്യാപിച്ചതിനു ശേഷം പിയേഴ്സൺ അത്യുൽസാഹപൂർവ്വം വെങ്കല മെഡൽ ജേതാവ് പ്രിസ്കില്ല ലൂപ്സ്-സ്ലിപിനോടൊപ്പം ജയഘോഷം മുഴക്കികൊണ്ട് ഒരു വൈകാരിക ട്രാക്ക്സൈഡ് അഭിമുഖം കൊടുത്തുകൊണ്ട് വിജയം ആഘോഷിക്കുകയും ചെയ്തു.

പിയേഴ്സൺ 2009 യൂറോപ്യൻ സീസണിൽ നല്ല പ്രകടനം കാഴ്ചവച്ചു, ഏഴ് കളികളിൽ അഞ്ച് കളികൾ ജയിച്ചുകൊണ്ട്, 100 മീറ്റർ ഹർഡിൽസിൽ ഓസ്ട്രേലിയൻ റെക്കോർഡും ഓഷ്യാനിയൻ റെക്കോർഡും തകർത്തു. 12.50 സെക്കൻഡ് സമയം! ഒരു വർഷം മുൻപ് ഇതേ ട്രാക്കിൽ നേടിയ റെക്കോർഡിനെക്കാൾ 0.03 സെക്കൻഡ് വേഗത്തിൽ എത്തിയിരുന്നു.എന്നാൽ ബെർലിനിൽ നടന്ന ലോക ചാമ്പ്യൻഷിപ്പിൽ പിയേഴ്സൻറെ കാലിന് കോച്ചിപ്പിടുത്തം സംഭവിക്കുകയും തടസ്സം നേരിടുകയും ചെയ്തതിൻറെ ഫലമായി 100 മീറ്റർ ഹർഡിൽസിൽ ഫൈനലിൽ അഞ്ചാം സ്ഥാനത്തേക്കെത്താനേ കഴിഞ്ഞുള്ളൂ.

### 2010 കോമൺവെൽത്ത് ഗെയിംസ്
ഡൽഹിയിലെ 2010 കോമൺവെൽത്ത് ഗെയിംസിൽ 100 മീറ്റർ ഓട്ടമത്സരം കൂടാതെ 100 മീറ്റർ സ്പ്രിന്റിലും പിയേഴ്സൺ മത്സരിച്ചു.100 മീറ്ററിൽ ഫൈനലിൽ ഇംഗ്ലീഷ് റണ്ണറായ ലോറ ടർണറുമൊത്ത് ഒരു തെറ്റായ തുടക്കം രേഖപ്പെടുത്തി, പക്ഷേ 11.28 സെക്കൻഡിൽ ഫിനിഷ് ലൈൻ കടന്നതിനാൽ പുനരാരംഭിക്കാൻ അനുമതിയുണ്ടായിരുന്നു. എന്നിരുന്നാലും ഓട്ടത്തിനു ശേഷം ഒരു പ്രതിഷേധം ഉണ്ടാകുകയും ചെയ്തതിൻറെ ഫലമായി പിയേഴ്സൺ ആ മത്സരത്തിൽ അയോഗ്യയായി. മൂന്നു രാത്രി കഴിഞ്ഞപ്പോൾ, പിയേഴ്സൺ 100 മീറ്റർ ഹർഡിൽസിൽ ഫൈനലിൽ 12.67 സെക്കൻഡിൽ സ്വർണ്ണം നേടി.പിയേഴ്സൺ ഓസ്ട്രേലിയൻ ടീം വനിതാവിഭാഗം ഫൈനലിൽ 4 × 400 മീറ്റർ റിലേയിലും വിവാദമുണ്ടാക്കിയിരുന്നു. അവൾക്ക് പരിശീലനം ലഭിക്കാത്ത ഒരു മത്സരത്തിൽ, ആങ്കർ ലെഗിൽ എത്തിയതിനുശേഷം വീഴ്ചസംഭവിച്ചതിനാൽ ഓസ്ട്രേലിയൻ ടീമിന് അഞ്ചാം സ്ഥാനത്ത് എത്താനേ കഴിഞ്ഞുള്ളൂ. പിയേഴ്സൺ നയിച്ച ടീമിനെ അവൾ കാരണം താണലെവലിൽ എത്തിയെങ്കിലും മറ്റു ടീമംഗങ്ങൾ ആശ്വസിപ്പിക്കുകയാണുണ്ടായത്.

അടുത്ത സീസണിന്റെ ആരംഭത്തിൽ, 100 മീറ്റർ, 200 മീറ്റർ, 100 മീറ്റർ ഹർഡിൽസിൽ സ്ഥാനം കരസ്ഥമാക്കുകയും 1968-ൽ പാം കിൽബോൺ പങ്കെടുത്ത അതേ മത്സരത്തിൽ പിയേഴ്സൺ മൂന്ന് ദേശീയ ടൈറ്റിലുകൾ നേടിയ ആദ്യ ഓസ്ട്രേലിയൻ വനിതയായി.

### 2011 ലോക ചാമ്പ്യൻഷിപ്പ്

ദക്ഷിണ കൊറിയയിലെ ദേഗുവിലെ 2011-ലെ ലോക അത്ലറ്റിക് ചാമ്പ്യൻഷിപ്പിൽ പിയേഴ്സൺ 12.28 സെക്കൻഡിൽ (+1.1) 100 മീറ്റർ ഹർഡിൽസിൽ സ്ഥാനം നേടി. ചരിത്രത്തിൽ നാലാമത്തെ ഏറ്റവും വേഗതയേറിയ സമയം. സെമിഫൈനലിലെത്തിയപ്പോൾ 12.36 സെക്കൻഡിൽ (0.3) ഏറ്റവും വേഗതയിൽ അഞ്ചാം സ്ഥാനത്തെത്തിയിരുന്നു. അവളുടെ തന്നെ റെക്കോർഡ് തകർത്തുകൊണ്ട് ഓഷ്യാനിയൻ ഏരിയ റെക്കോർഡും ഓസ്ട്രേലിയൻ നാഷണൽ റെക്കോർഡും സ്വന്തമാക്കി.

### 2012 ഒളിമ്പിക്സ്
2012-ലെ ലണ്ടൻ ഒളിംപിക്സിൽ 34 മത്സരങ്ങളിൽ പിയേഴ്സൺ 32 മത്സരങ്ങൾ വിജയിച്ചു. 12.57 സെക്കൻഡിൽ ഫിനിഷ് ചെയ്താണ് റൗണ്ടിൽ ഒന്നാമതെത്തിയത്. ഫൈനലിൽ 12.39 സെക്കൻഡിൽ ഫിനിഷ് ചെയ്തു. അമേരിക്കയുടെ ഡോൺ ഹാർപ്പർ, 12.37, കെല്ലി വെൽസ് (12.48) എന്നിവരെ തെറിപ്പിച്ചുകൊണ്ട് 12.35 സെക്കൻഡിൽ (Wind (m/s): -0.2) ഫിനിഷ് ചെയ്താണ് പിയേഴ്സൻ സ്വർണം നേടിയത്.

### 2015
പിയേഴ്സൺ ഗോൾഡൻ ഗാലയിലെ ഓട്ട മത്സരത്തിനിടയിൽ വീഴുകയും ഇടത് കൈത്തണ്ടയിലെ "അസ്ഥിയ്ക്ക് സ്ഥാനഭ്രംശം" സംഭവിച്ച് ക്ലേശകരമായ പരിക്കുണ്ടാകുകയും ചെയ്തതിനാൽ അവശേഷിച്ച 2015 സീസണിൽ പങ്കെടുക്കുന്നതിൽ തടസ്സവും നേരിട്ടു.

### 2016
2012 ലണ്ടൻ ഒളിംപിക്സിൽ സ്വർണമെഡൽ നേടാൻ സാലി പിയേഴ്സണിന് ശക്തമായ എതിരാളിയെ നേരിടേണ്ടി വന്നിരുന്നു. എന്നാൽ, പിയേഴ്സൺ കഠിനമായി പരിശീലനം നടത്തുമ്പോൾ അവളുടെ പിൻതുടയിലെ ഞരമ്പിന് പരിക്കേൽക്കുകയും റിയോ 2016 ഗെയിംസിൽ നിന്നും പുറത്താകുകയും ചെയ്തു.

### 2017 ലോക ചാമ്പ്യൻഷിപ്പ്
ലണ്ടനിലെ 2017 ലെ ലോക ചാമ്പ്യൻഷിപ്പിൽ 12.59 സെക്കൻഡിൽ 100 മീറ്റർ ഹർഡിൽസിൽ പിയേഴ്സൺ സ്വർണ്ണം നേടി.

### 2018 കോമൺവെൽത്ത് ഗെയിംസ്
100 മീറ്റർ ഹർഡിൽസിൽ 4x100 റിലേയിലും പിയേഴ്സൺ മത്സരം പൂർത്തിയാക്കിയിരുന്നുവെങ്കിലും പിന്നീട് സ്‌നായുവിനേറ്റ പരിക്ക് കാരണം പിൻവലിച്ചു.

## സ്വകാര്യ ജീവിതം

പിയേഴ്സണിൻറെ അമ്മ ആൻ തന്റെ മകളുടെ കായികജീവിതത്തെ പിന്തുണയ്ക്കാൻ വേണ്ടത്ര പണം സമ്പാദിക്കാൻ വേണ്ടി ഒരേസമയം രണ്ടു ജോലി ചെയ്തിരുന്നു. 2008 അവസാനത്തോടെ, പിയേഴ്സൺ കീരനുമായി വിവാഹനിശ്ചയം നടത്തി. ക്യൂൻസ്ലാൻഡിലെ ഗോൾഡ് കോസ്റ്റിൽ ഹെലെൻസ്വാലെ സ്റ്റേറ്റ് ഹൈസ്കൂളിൽ സീനിയർ വർഷം മുതൽ ഒന്നിച്ചുള്ള വിദ്യാഭ്യാസകാലയളവിൽ ഇരുവരും ഒരു ജോഡിയായി ഒന്നിച്ചു ചേർന്നിരുന്നു. 2010 ഏപ്രിലിൽ ഗോൾഡ് കോസ്റ്റിൽ വിവാഹിതരായ അവരുടെ മധുവിധു ലോസ് ആഞ്ചെലെസ്, ഹവായി എന്നിവിടങ്ങളിൽ ആയിരുന്നു.

## അംഗീകാരം
*2008/2009 -ലെ അത്ലറ്റിക്സ് ഓസ്ട്രേലിയ ആ വർഷത്തെ വനിതാ അത്ലെറ്റ് .
*2011 - വനിതാ അത്ലെറ്റ് ഓഫ് ദ ഇയർ. ഈ അവാർഡ് ലഭിച്ച ആദ്യ ഓസ്ട്രേലിയൻ താരമായ പിയേഴ്സൺ  98,800 രൂപ സമ്മാനത്തുകയായി സ്വീകരിച്ചിരുന്നു.($US100,000).
*2012 - അത്ലറ്റിക്സ് ഓസ്ട്രേലിയ ആ വർഷത്തെ വനിതാ അത്ലെറ്റ്. 
*2012 - സ്പോർട്ട് ഓസ്ട്രേലിയ ഹാൾ ഓഫ് ഫെയിം ദി ഡോൺ അവാർഡ്
*2012 - ക്യൂൻസ്ലാൻറ് സ്പോർട്സ് സ്റ്റാർ ഓഫ് ദ ഇയർ.
*2013 - നാഷണൽ ഫൈനലിസ്റ്റ് യങ് ആസ്ട്രേലിയൻ ഓഫ് ദ ഈയർ
*2014 - മെഡൽ ഓഫ് ദി ഓർഡർ ഓഫ് ഓസ്ട്രേലിയ (OAM)ലണ്ടൻ ഒളിംപിക് ഗെയിംസിൽ ഒരു സ്വർണ്ണ മെഡൽ ജേതാവായി.
*2014 - സ്പോർട്ട് ഓസ്ട്രേലിയൻ ഹാൾ ഓഫ് ഫെയിം ദി ഡോൺ അവാർഡ്.
*2014 - സ്ത്രീകളിലെ ആരോഗ്യ സ്പോർട്സ് വനിത
*2017 - ഓസ്ട്രേലിയൻ ഇൻസ്റ്റിറ്റ്യൂട്ട് ഓഫ് സ്പോർട് വനിതാ അത്ലറ്റ് ഓഫ് ദി ഇയർ 
*2017 - അത്ലറ്റിക്സ് ഓസ്ട്രേലിയയുടെ ആ വർഷത്തെ വനിതാ അത്ലെറ്റ്.
*2018 - ഗോൾഡ് കോസ്റ്റ് 2018 കോമൺവെൽത്ത് ഗെയിംസ് ഫൈനൽ ക്വീൻസ് ബാറ്റൺ റിലേ റണ്ണർ

## നേട്ടങ്ങൾ

### വ്യക്തിഗത ബെസ്റ്റുകൾ
* 100 മീറ്റർ – 11.14 secs 2007
* 200 മീറ്റർ – 22.97 secs (2015)
* 100 മീറ്റർ ഹർഡിൽസ് – 12.28 secs (2011) (This record is the sixth fastest time in history.)

## റെക്കോർഡുകൾ

## അവലംബം

## പുറം കണ്ണികൾ

*
*Athletics Australia Results 
*Personal website

വർഗ്ഗം:1986-ൽ ജനിച്ചവർ
വർഗ്ഗം:ജീവിച്ചിരിക്കുന്നവർ
വർഗ്ഗം:ഓസ്ട്രേലിയൻ ഒളിമ്പിക് സ്വർണ്ണ മെഡൽ ജേതാക്കൾ